
Cercetările anterioare din domeniul comunicării au evidenţiat importanţa persuasiunii în 
procesul comunicării publice, însă aspectele etice au fost mai puţin dezvoltate. Astfel, acest 
articol are ca scop abordarea conceptului de persuasiune cu predilecție etică şi integrarea 


conceptului într-o formă etică. 


De asemenea, în cadrul acestui articol se vor face cunoscute aspecte etice ale 
persuasiunii, în calitate de organism integrant în comunicarea publică. In baza sugestiilor etice 


se vor determina virtuțile comunicării persuasive. 


Concepţiile şi delimitările actuale asupra 
persuasiunii au fost puternic influențate de către 
psihologia freudiană (care are la bază modalităţile 
de apărare a receptorului în scopul conservării 
statusului său atitudinal, în acest scop receptorul 
memorează selectiv informaţiile care coincid cu 
propriile credinţe raţionale) şi behaviorismul clasic 
redat de către Pavlov şi Watson (care se referă la 
răspunsul instantaneu în urma stimulului, în cadrul 
căruia procesul comunicării este redat ca fiind 
pasiv, în urma căruia publicul aprobă mesajele fă- 
ră a le trece prin propriul filtru critic). În perioada 
actuală comunicarea este privită din prisma unei 
relaţionării active în detrimentul pasivităţii, în logi- 
ca participării active a publicului la informare, mai 
mult, şi în căutarea informării. Ulterior, cercetările 
vor avea în vedere în elaborarea teoriilor şi vor 
releva acest caracter activ şi raţional al recep- 
torului". 

Jean-Noël Kapfer analizează studiile şi ca- 
drul conceptual al procesului persuasiv de la ge- 
neral la particular, în cadrul căruia receptorul îşi 
schimbă atitudinea, şi explică cum poate influenţa 
persuasiunea individul. Acesta analizează cadrul 
în care receptorul îşi schimbă atitudinea. Autorul 


subliniază faptul că modalitatea în care indivizii îşi 
schimbă opinia a suscitat interesul încă de pe 
vremea lui Platon, preocupări care prezintă impact 
şi interes şi actualmente. Autorul remarcă impor- 
tanţa bazelor argumentative clasificate şi exploata- 
te de către Aristotel, respectiv: ethos (formă a per- 
suasiunii care are la bază statutului oratorului), 
pathos (care are la bază apelul la emoţiile recepto- 
rului) şi o interconectare a pathos-ului cu ethos-ul 
logos (formă a persuasiunii care are la bază logica 
argumentării). 

Ulterior, cercetările vor avea în vedere în 
elaborarea teoriilor şi vor releva acest caracter 
activ şi raţional al receptorului. Charles. U Larson 
în lucrarea sa: “Persuasiunea, receptare şi res- 
ponsabilitate”, adoptă o relatare educativă, în di- 
recţia responsabilizării receptorului concentrându- 
se preponderent asupra efectului în detrimentul 
caracteristicilor conţinutului persuasiv al mesajului. 

Autorul relevă influenţa grecilor antici asupra 
comunicării moderne, care au denumit persuasiu- 
nea retorică. Aceasta era studiată şi utilizată în 
justiţie şi în aplicarea normelor democratice. În 
viziunea lui Aristotel arta convingerii bazată pe 
argumente artistice şi non-artistice deţinea ca 

punct central convingerile comune între cel persu- 
adat şi iniţiator, agentul persuasiv acţionând în ur- 
ma identificării şi utilizării acestora. Astfel, primele 
definiţii ale persuasiunii s-au orientat către sursă şi 
emiţător. Ulterior definițiile au fost influențate de 
apariţia şi dezvoltarea mass-media şi motivarea 
receptorilor. Un exemplu elocvent în acest sens 
este definiţia redată de către Winston Brembeck şi 
William Howell, profesorii în teoria comunicării 
care se referă la încercarea conştientă a agentului 
persuasiv de a schimba acţiunea receptorului 
manipulând motivațiile acestuia. Teoreticianul 
Kenneth Burke remarcă importanţa cooperării 
între emiţător şi receptor pentru a se produce pro- 
cesul persuasiv. Această viziune este similară cu 
viziunea aristotelică?. 

Eduard L. Bernays conferă persuasiunii 
funcţia de control social necesar şi inevitabil. Potri- 
vit autorului persuasiunea prin intermediul exploa- 
tării poate educa, adapta, produce şi permite 
schimburi de valori, având astfel un rol/efect 
progresist”. 

Habermas are un punct de vedere critic asu- 
pra persuasiunii datorită inegalităţilor de interese. 
Comunicarea sub formă de dialog este privită de 
acesta ca fiind etică, deoarece oferă un cadru şi 
un acces egal participanţilor la dezbatere‘. Jürgen 
Habermas substituie imperativul categoric al lui 
Immanuel Kant, care furniza o evaluare ipotetică a 
individului solitar, cu evaluare normelor morale a 
individului poziţionat în comunitatea dialogală, şi 
nu solitar precum la Kant. Astfel, Habermas 
consideră că o normă poate să devină validă dacă 
satisface interesele tuturor participanţilor la discurs 
şi dacă este acceptată de către aceştia public, în 
vreme ce Immanuel Kant consideră că acţiunea 
poate fi morală dacă devine lege universal, dacă 
subiectul însuşi ar dori să devină beneficiarul ac- 
ţinnii în cauză. Habermas subliniază importanţa 
exprimării adevărului, sincronizarea adevărului cu 
acţiunea. Intenţia trebuie să se sincronizeze cu 
fapta şi să se exprime adevărul indiferent de con- 
secinţe pentru ca acţiunea să fie considerată 
etică5. Teoriile celor foi filozofi introduce astfel 
concepte similar. Kant susţine folosirea raţiunii şi a 
liberei voințe, lipsa  constrângerii; ulterior 
Habermas pledează pentru libertatea de expri- 
mare în mod egal, fără constrângere. 

Din această perspectivă comunicarea nu ar 
trebui să ofere promisiuni irealizabile, ci să aibă la 
bază intenții binevoitoare şi să aibă în vedere 
interesele interlocutorului, care se desfăşoară în 


cadrul unui proces bilateral. 

Anne Cunningham priveşte persuasiunea ca 
un mijloc prin care se exercită putere asupra publi- 
cului. Democrația „depinde de schimbul liber al 
ideilor pentru a crea un public rațional şi bine infor- 
mat care, la rândul său, să ia decizii de care de- 
pinde societatea ca întreg. Circulă însă informația 
în mod liber în societatea noastră? [...] Din nefe- 
ricire, sprijinirea massmediei pe publicitate poate 
eroda circulaţia liberă a informatiilor”. Autoarea 
susține că publicitatea prin intermediul mass-me- 
dia nu este etică dat fiind faptul că pe de altă parte 
conţine implicit o coroziune în desfăşurarea proce- 
sului democratic prin puterea pe care o exercită 
prin intermediul mass-media şi asupra massmedi- 
ei. In sens larg, propaganda publicitară care folo- 
seşte media pentru libera circulaţie a informaţiilor 
puse la dispoziţia consumatorului poate afecta pe 
de altă parte funcţia de câine de pază al massme- 
diei, diminuând-i interesul/aportul instituţiei media 
pentru democraţia politică. 

Autorii care susţin dreptul practicienilor de a 
utiliza puterea de a influenţa publicul invocă un 
argument utilitarist, şi anume, că sporirea profitului 
unei organizaţii conduce la maximizarea producti- 
ei, a serviciilor, locurilor de muncă şi în cele din ur- 
mă, la prosperitatea tuturor membrilor societăţii. 
Astfel, controlul preferințelor publicului ar fi un be- 
neficiu reciproc din perspectiva utilitaristă. Ca ata- 
re binele ia forma prosperității generale, reciproce 
şi profitabile de tip utilitarist. 

Thomas Donaldson consideră însă că: „A 
spune că o organizaţie produce prosperitate pen- 
tru societate nu este suficient pentru a o justifica 
dintr-o perspectivă morală, deoarece moralitatea 
cuprinde întreaga sferă a bunăstării umane 
Pentru a avea o imagine morală completă a exis- 
tenţei unei corporaţii, trebuie să luăm în considera- 
re nu doar capacitatea ei de a produce prosperita- 
te, ci mai curând întreaga arie a efectelor ei asu- 
pra societăţii: tendinţele ei de a polua sau de a 
dăuna lucrătorilor sau, alternativ, tendințele ei de 
a-i ajuta pe angajaţi, oferind locuri de muncă şi 
alte avantaje societăţii”. Donaldson subliniază ast- 
fel responsabilitatea corporatiilor de a-şi utiliza pu- 
terea pentru a aduce beneficii sociale/în cadrul so- 
cietăţii conducând astfel către un progres social şi 
pentru a diminua posibilele daune sociale”. 

O perspectivă standard cu privire la persua- 
siunea ne-etică potrivit lui Richard Alan Nelson se 
referă la intenţia conştientă a emiţătorului de a dis- 
torsiona exprimarea adevărului. 

Autorul relevă că persuasiunea este ne-eti- 
că atunci când nu se exprimă adevărul în mod 
conştient, intenția adevărată a comunicatorului 
sub exprimarea unui raționament ipocrit?. Această 
perspectivă este similară cu teoria acțiunii comuni- 
caţionale redată de Habermas, prezintă aspecte 
similar precum exprimarea adevărului şi a intenţiei 
autentice în detrimentul unei informaţii falsificate. 
Habermas vede comunicarea dialogală, simetrică 
ca fiind etică. În cadrul acestei tipologii de comu- 
nicare persuasiunea este proactiv bilaterală. 

Johanna Fawkes vorbeşte despre caracterul 
iminent al persuasiunii. Autoarea este de părere 
că un conţinut persuasiv este omniprezent şi că nu 
se poate afirma ca orice persuasiune este de 
nedorit”. 

Adam Dickerson prezintă trăsături etice ale 
persuasiunii. Autorul delimitează cazurile în care 
persuasiune poate fi considerată raţională, implicit 
impersonală deci morală, de cazurile în care per- 
suasiunea este non-raţională implicit ne-etică. Per- 
suasiunea nu este imorală în toate cazurile, iar 
dimensiunea etică a comunicării nu poate fi evalu- 
ată doar din perspectiva simetric-asimetric. Dacă 
procesul persuasiv este evaluat din prisma imper- 
sonală a argumentelor raţionale atunci persua- 
siunea este în acest caz etică. În sens larg, atunci 
când agentul persuasive orientează doleanţele/ 
înclinațiile interlocutorului său prin intermediul ar- 
gumentelor de ordin raţional acest proces persua- 
siv este considerat ca fiind impersonal şi etic, de- 
oarece argumentele raţionale sunt cele care influ- 
enţează. Receptorul evaluează aceste argumente 
raţionale transmise de către emiţător prin prisma 
propriilor credinţe şi raționamente, şi în funcţie de 
această evaluare adoptă o decizie. Astfel, această 
formă a persuasiunii are o baza raţională devine 
baza persuasiunii, caz în care aceasta este con- 
siderată ca fiind morală. Ca atare, în măsura în 
care persuasiunea este raţională aceasta este 
deschisă dezbaterii publice, şi nu depinde de a- 
gentul persuasiv, ci de argumentele raţionale ca 
parte integrantă a procesului de comunicare. Aici 
persuasiune este parte a comunicării însăşi şi nu a 
agentului persuasiv!%. Persuasiunea nu este etică 
atunci când are la bază minciuna. Această formă 
de persuasiune este manipulatoare şi nu permite 
participanţilor la procesul comunicării să raţiona- 
lizeze. 

Charles U. Larson afirmă că persuasiunea 
poate prezenta o formă responsabilă atunci când: 
interlocutorilor li se oferă şanse şi mijloace egale 
de comunicare în cadrul procesului comunicaţio- 
nal; libertate de exprimare bilaterală lipsită de con- 
strângere; exprimarea intenţiei reale'!. Autorul 
încadrează reflecţiile etice astfel: “problemele etice 


se axează pe judecăţi de valoare referitoare la 
diferitele grade ale corectitudinii şi incorectitudinii, 
ale bunătăţii şi răutăţii în conduita omului”. Teore- 
ticianul îi atribuie persuasiunii inevitabile „potenţia- 
le probleme morale”'?. Astfel, pentru a prezenta 
responsabilitate din punct de vedere etic este 
necesară: „îndeplinirea sarcinilor şi a obligaţiilor, a 
fi răspunzător în faţa altor indivizi sau grupuri, a fi 
răspunzător în condiţiile evaluării în baza unor 
standarde anterior convenite, a fi răspunzător în 
faţa propriei conştiinţe. Altfel spus, pentru a comu- 
nica etic interlocutorii: „analizează cererile, evalu- 
ează consecinţele probabile şi cântăreşte lucid 
valorile relevante” "°. 

Filozoful S. Jack Odell susţinea importanţa 
eticii într-o societate pentru a putea trăi armonios 
şi în siguranţă”. 

Conform lui Carl Wellman un sistem etic nu 
poate rezolva toate problemele unei societăţi dar 
oferă posibilitatea orientării în cadrul procesului 
decizional, în logica aspectelor care trebuie avute 
în vedere. Drept urmare se au în vedere motivele 
şi caracteristicile relevante în luare deciziei”. 
Lance Porter afirmă că soluţia pentru societatea 
contemporană nu este renunţarea la persuasiune 
sau marginalizarea sa. 

CONCLUZII: 


e Persuasiunea şi retorica prezintă un punct central în relaţiile publice 
şi în comunicarea publică. 


Retorica, etica şi politica sunt strâns legate. Astfel, o abordare 
comună a specialiştilor se referă la caracterul omniprezent, chiar 
iminent al persuasiunii. 


Actualmente, de obicei, persuasiunea şi etica sunt văzute în termenii 
unei opoziții absolute. Persuasiunea este asociată unei forme 
inerente de manipulare sau dominatie a publicului. Drept urmare, 
relatarea implicaţiilor etice devine relevantă pentru perioada actuală. 

